Okresná prokuratúra Bratislava IV 
Saratovská 1/A, 844 61 Bratislava 4

Sp. zn. : 2 Pv 988/09/1104	Bratislava IV, 26.11.2013
EEČ : 2-11-131-2013

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Bratislava IV
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry Bratislava IV zo dňa 22.7.2010, spisová značka 2 Pv 988/09/1104, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Tresté stíhanie bolo vedené vyšetrovateľom PZ, OR PZ Bratislava IV pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 2 Trestného zákona na tom skutkovom základe, že dňa 04.11.2009 v čase o 09.00 hod.  v Bratislave - Devínskej Novej Vsi, v areáli spoločnosti Volkswagen Slovakia a.s. na ul. Jána Jonáša č. 1, poverenému príslušníkovi OSV Dúbravka dobrovoľne vydal plechovú krabičku s nápisom Ahmad Tea s obsahom sušenej rastliny o ktorej mal vedomosť, že je to marihuana a ktorú si zadovážil v presne nezistenom čase na autobusovej  stanici v Bratislave, pričom kriminalisticko - expertíznym skúmaním bolo zistené, že sa jedná o 4 381 mg rastliny roku konope s priemernou koncentráciou 11,3 % hmotnostného THC, zodpovedajúce 9 obvyklým jednorazovým dávkam drogy, ktorá je v zmysle zákona č. 139/1988 Z.z. o omamných látkach, psychotropných látkach a prípravkoch v znení neskorších predpisov zaradená do I. skupiny omamných látok. 

Uznesením prokurátora Okresnej prokuratúry Bratislava IV zo dňa 22.7.2010, spisová značka 2 Pv 988/09/1104, bola určená obvinenému skúšobná doba v trvaní 36 mesiacov.
Odôvodnenie:
Uznesením prokurátorky Okresnej prokuratúry Bratislava IV sp. zn. 2 Pv 988/09 zo dňa 22.07.2010 bolo podľa § 216 ods. 1 Trestného poriadku podmienečné zastavené trestné stíhanie obvineného XXXXX vedené pre prečin nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 2 Trestného zákona na vyššie uvedenom skutkovom základe. 
Uznesenie o podmienečnom zastavení trestného stíhania nadobudlo právoplatnosť dňa 22.07.2010, pričom uvedeným dňom začala obvinenému plynúť skúšobná doba podmienečného zastavenia trestného stíhania. Po jej uplynutí boli na obvineného vyžiadané správy za účelom ďalšieho rozhodnutia o veci. 
Z odpovede na žiadosť  Odboru všeobecnej vnútornej správy, Obvodného úradu Bratislava vyplýva, že od právoplatnosti uznesenia o podmienečnom zastavení trestného stíhania č. k. 2 Pv 988/09 zo dňa 22.07.2010, právoplatného dňa  03.08.2010 obvinený nebol priestupkovo riešený. Z odpisu registra trestov vyplýva, že obvinený počas plynutia skúšobnej doby nespáchal žiadny trestný čin. Podľa správy Odboru správy informačného systému, Prezídia PZ SR obvinený nie je v súčasnosti trestne stíhaný. 
Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, slnil povinnosť nahradiť spôsobenú škodu a vyhovel aj ďalším uloženým obmedzeniam,  prokurátor rozhodne, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. 
Z vyššie uvedených skutočností vyplýva, že obvinený XXXXX viedol počas plynutia skúšobnej doby riadny život a splnil tak všetky podmienky pre rozhodnutie o osvedčení sa. 
S poukazom na uvedené skutočnosti som rozhodol tak, ako je uvedené vo výroku tohto uznesenia.   

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavol Rosol
prokurátor